**Движења и трендови во производството на ориенталски тутун во Македонија**

**Вонр.проф.д-р Силвана Пашовска1, Проф.д-р Љубен Попоски2**

[silvana.pasoska@uklo.edu.mk](mailto:silvana.pasoska@uklo.edu.mk)

1Универзитет Св.Климент Охридски – Битола, Научен институт за тутун – Прилеп

2 Професор во пензија

**Апстракт**

Македонија е земја во која традиционално се одгледуваат добри ориенталски тутуни, покрај познатите реони во Турција, Измир и областа Мраморно Море, каде постојат еколошки услови за производтсво на квалитетни ориенталски тутуни. Всушност, нашата држава и во регионални и во светски рамки, на светските берзи и пазари, важи за производител на висококвалитетен ароматичен ориенталски тутун.

По брзата структурална промена во потрошувачката на цигари со прифаќањњето на америчкиот бленд, 90% од производството на тутун во Македонија е ориентирано кон надворешниот пазар. Основната формула на америчкиот бленд на цигари базира врз формулата на цигарната компанија R. J. Reynolds, прв пат воведена во 1913 година, со процентуално учество на мешавините: 50% "Светла Вирџинија", 25% "Берлеј", 20% ориенталски тутуни и 5% останати типови на тутун. Денес, оваа формула е гравитациона точка околу која се прават тутунските мешавини за производство на америчкиот бленд на цигари, во зависност од пушачкиот вкус на потрошувачите од различни земји во светот.

Во тој однос, тутуните во Р.С.Македонија според искажувањата на производителите, преработувачите и цигарните компании, не се второквалитетни, туку напротив, независни и уникатни по квалитет и арома. Во периодот на транзицијата, после осамостојувањето на Македонија, производството на ориенталски тутуни доста осцилира во однос на претходниот период, за потоа да премине во постабилно производство по количина. За стабилизирањето на производството придонесе воведувањето на стимулациите во 2005 година. После овој период производството просечно се движи од 25.000 – 30.000 тони тутун и се приближува кон производството од предтранзициониот период.

Во периодот 1991 – 2005 година во производството на ориенталски тутуни кај нас беа присутни повеќе ориенталски сорти на тутун од сортата "Прилеп". После овој период состојбата се менува, така што денес водечка е сортата "П – 66", со која се стабилизира производството и значително се подобрува квалитетот. Карактеристиката на релативна стабилност на тутунопроизводството, укажува дека можностите за замена на тутунот со други, алтернативни култури се маргинални и безперспективни. Сиромашните и суви почви се најпогодни за тутунската култура од повеќе аспекти: социјални, економски и доходовно најиздашни во однос на било која друга култура. Повремените осцилации во тутунопроизводството зависат од временските услови кои влијаат врз нивниот квалитет и квантитет.

Поаѓајќи од барањата на светскиот пазар, научно-технолошките достигнувања во светот и расположливите природни, производствени и човечки потенцијали, може да се констатира дека, денес, а уште повеќе во иднина, ќе биде изразена потребата од подигање на квалитетот на производството на тутун на многу повисоко ниво, имајќи ги предвид барањата на купувачите и потребата од ефикасно и ефективно производство.

**Клучни зборови**: ориенталски тутун, тутунска индустрија, сортна структура, откупни компании, заштитни цени на тутунот

**Movements and trends in the production of oriental tobacco in Macedonia**

Assoc.prof.d-r Silvana Pashovska1, Prof.d-r Ljuben Poposki2

[silvana.pasoska@uklo.edu.mk](mailto:silvana.pasoska@uklo.edu.mk)

1University St.Kliment Ohridski – Bitola, Scientific tobacco institute – Prilep

2 Retired professor

**Abstract**

Macedonia is a country where good oriental tobaccos are traditionally grown, in addition to the famous regions in Turkey, Izmir and the Sea of ​​Marmara area, where there are ecological conditions for the production of quality oriental tobaccos. In fact, our country is considered as a producer of high-quality aromatic oriental tobacco both regionally and globally, on world stock exchanges and markets.

After the rapid structural change in cigarette consumption with the acceptance of the American blend, 90% of tobacco production in Macedonia is oriented towards the foreign market. The basic formula of the American cigarette blend is based on the formula of the R. J. Reynolds cigar company, first introduced in 1913, with the percentage of blends: 50% "Light Virginia", 25% "Berley", 20% Oriental tobaccos and 5% other types of tobacco. Today, this formula is the gravity point around which tobacco blends are made to produce the American blend of cigarettes, depending on the smoking tastes of consumers from different countries around the world.

In that regard, according to the statements of the producers - processors and cigarette companies, the tobaccos in the Republic of Macedonia are not second-rate, but on the contrary, independent and unique in terms of quality and aroma. In the transition period, after the independence of Macedonia, the production of oriental tobaccos fluctuates quite a bit compared to the previous period, and then moves to a more stable production in terms of quantity. The introduction of incentives in 2005 contributed to the stabilization of production. After this period, production ranges from 25,000 to 30,000 tons of tobacco on average and approaches the production from the pre-transition period.

In the period 1991 - 2005, in the production of oriental tobaccos in our country, more oriental varieties of tobacco than the "Prilep" variety were present. After this period, the situation changes, so that today the leading variety is "P-66", which stabilizes the production and significantly improves the quality. The characteristic of relative stability of tobacco production indicates that the possibilities for replacing tobacco with other, alternative crops are marginal and unpromising. The poor and dry soils are the most suitable for the tobacco culture from several aspects: social, economic and profitable compared to any other culture. Occasional oscillations in tobacco production depend on weather conditions that affect their quality and quantity.

Starting from the requirements of the world market, the scientific and technological achievements in the world and the available natural, production and human potentials, it can be concluded that, today, and even more so in the future, the need to raise the quality of tobacco production will be expressed in many higher level, taking into account the demands of the buyers and the need for efficient and effective production.

**Keywords:** oriental tobacco, tobacco industry, variety structure, buying companies, protective prices of tobacco

**Вовед**

Производството на суров тутун во Република Македонија во предтранзициониот период почнувајќи од 1971-1975 година се движело околу 30.000 тони суров тутун, што укажува на еден подолгогодишен период на стабилно производство на тутун. Карактеристично е да се напомени дека во овој период апсолутно не постои стимулација од страна на државата,но постоеле заштитни цени што ги носеле државните органи по административен пат на кои се надоградувале производствените цени на суровиот тутун. Непостоењето на стимулации на суровиот тутун, пред се може да се оправда со развиениот домашен пазар на тутунската индустрија, како и долгогодишното постоење висок степен на инфлација кој се движел од 25-30%, со оглед на тоа дека Македонија е извозник на конвертибилен пазар и остварува дополнителни финансиски средства од курсните разлики поради постоечката инфлација. Производството на суров тутун во Македонија во транзициониот период во просек достигнува 29.500 тони што е еднакво на предтранзициониот период. Конкретно, во 1994 година во овој дел од транзициониот период, тутунското стопанство работи во услови на променети општествено - политички услови и карактеристично е тоа што сеуште не постојат стимулации за тутунот од страна на државата. После 1994 година настанува еден период на радикализам во производството на суров тутун од различни причини, пред се голема недисциплина во сортната застапеност на тутнот, така што од 2001 – 2008 година има опаѓање на просечното производство во однос на 1994 година и изнесува 21.000 тони. Но, со елиминирање на сортите тутун од полуориенталски тип и воведување стимулацијата, во периодот од 2009 - 2015 година производството повторно се стабилизира во просек од 24.700 тони ориенталски тутун. Трендот на стабилизација на тутунопроизводството го покажуваат податоците од Табела 1. во прилог:

**Табела 1. Производство на ориенталски тутун во Р.С.Македонија ( 2016 – 2023 )**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Година** | 2016 | 2017 | 2018 | 2019 | 2020 | 2021 | 2022 | 2023 |
| **Производство на тутун во тони** | 25.443 | 22.885 | 25.547 | 26.234 | 26.112 | 24.329 | 20.880 | 14.412 |

Извор: Државен завод за статистика на Р.С.Македонија

Податоците во табелата јасно го покажуваат стабилниот тренд на тутунопроизводството, со исклучок на последната 2023 година кога имаме намалување на произведените количини на 14.412 тони. За да се задржи стабилноста во производството, неопходно е потребно да се продолжи со политиката на субвенционирање и стимулирање од страна на државата. Македонското тутунопроизводство, поддржано од Владината политика за субвенционирање, треба да се зголемува во иднина бидејќи производството во Грција, Бугарија и Турција ќе продолжи да се намалува, односно трендот во производството на овој тип тутун во балканските земји покажува натамошен линеарен пад. Албанија и Србија имаат многу мали и речиси незначителни количини ориенталски тутун.

**Состојби со тутунопроизводството во Македонија во изминатите неколку децении**

После 2001 година во сортната структура на производството на ориенталски тутун, застапени се сорти на тутун од типот Прилеп со различен квалитет и квантитет.Овие сорти беа ставени под ист режим на откупни цени на тутун и сите се рамнеа со познатиот ориенталска сорта на тутун П-12-2/1. Ова значеше дека производството повеќе се ориентира на квантитет отколку на квалитет, што секако се одразуваше на можната реализација на тутун на надворешниот пазар. Голем број од произведениот и ферментиран тутун поради неможноста да биде извезен ( поради малата домашна реализавција ), беше преземен од Бирото за стокови резерви на Република Мкаедонија. Овие состојби имаа свој одраз и на големината на производство на тутун се до 2008 година што може да се види од следнава табела:

**Табела 2**. **Движење на производството на суров тутун ( 2001 – 2008 година )**

|  |  |  |  |  |  |  |
| --- | --- | --- | --- | --- | --- | --- |
| **Година** | **Производство на суров тутун** | **Кооперанти** | **Засадени површини во ха** | | **Производство кг/ха** | **Производство по кооперант** |
| 2001 | 20.094 | 33.906 | 20.074 | | 1.000 | 592 |
| 2002 | 22.500 | 26.971 | 20.615 | | 1.091 | 832 |
| 2003 | 23.000 | 27.343 | 15.017 | | 1.531 | 841 |
| 2004 | 19.839 | 38.498 | 15.204 | | 1.304 | 515 |
| 2005 | 23.196 | 29.028 | 15.808 | | 1.467 | 799 |
| 2006 | 23.083 | 29.230 | 15.072 | | 1.531 | 789 |
| 2007 | 19.680 | 29.771 | 16.870 | | 1.166 | 661 |
| 2008 | 16.280 | 30.519 | 17.185 | | 1.775 | 533 |
| Просек | 20.959 | 30.658 | | 19.090 | 1.097 | 684 |

**Извор:Министерство за земјоделство, шумарство и водостопанство на Р.С.Македонија**

Во периодот на транзицијата кој се смета како доста либерален, посебно во слободата на изборот на сортата на тутун, просечно се произведени 20.959 тони суров тутун со просечен број на кооперанти од 30.658, добиен е суров тутун по хектар од 1.097 кг и тутун по кооперант - 684 килиограми. Од состојбите што се познати во овој период во производството на тутун, а тоа се дека многу кооперанти имале склучено договор со повеќе од едно претпријатие за откуп на тутун, од каде произлегува претпоставката дека производството на суров тутун по хектар и по кооперант е поголемо.

Во периодот после 2008 година, производството на суров тутун влегува во постабилен период. Се стабилизира сортното производство на тутун, се намалуваат полуориенталските сорти на тутун, пред се поради преовладувањето на америчкиот бленд во производството на цигари кој ги елиминира полуориенталските тутуни не само кај нас туку и во земјите во опкружувањето ( Грција, Турција и Бугарија ). Повеќе од две децении, во производството на тутун во Македонија се стабилизира сортата П-66 која со своите карактеристики е најблиска до кјласичните ориенталски тутуни, односно има широк ареал на нејзино адаптирање кој малку се одразува на нејзиниот кавлитет. За доминацијата на оваа сорта на тутун која е застапена скоро со 98% во однос на останатите сорти на тутун Јака и Басмак, значително придонесува и стимулацијата на примарното производство на тутун од 60 ден. по кг кое се применува од 2006 година. Во производството на суров тутун после 2008 година веќе е присутна одредена стабилизација и покрај видливите осцилации во производството кои се резултат пред се на временските услови во овој период. Производството на суров тутун после 2008 година по посеани површини, кооперанти, постигнато производство, како и производство по единица површина и кооперант е следното:

**Табела 3. Движење на производството на суров тутун ( 2009 – 2015 година )**

|  |  |  |  |  |  |
| --- | --- | --- | --- | --- | --- |
| **Година** | **Производство на суров тутун** | **Кооперанти** | **Засадени површини во ха** | **Производство кг/ха** | **Производство по кооперант** |
| 2009 | 23.196 | 38.710 | 16.212 | 1.430 | 599 |
| 2010 | 26.393 | 40.743 | 18.846 | 1.400 | 647 |
| 2011 | 21.024 | 33.234 | 15.677 | 1.340 | 632 |
| 2012 | 27.993 | 29.090 | 14.609 | 1.916 | 962 |
| 2013 | 30.997 | 42.367 | 19.806 | 1.565 | 732 |
| 2014 | 24.857 | 34.445 | 14.030 | 1.770 | 722 |
| 2015 | 19.000 | 28.454 | 13.600 | 1.397 | 667 |
| Просек | 24.780 | 35.292 | 16.112 | 1.538 | 702 |

**Извор:Министерство за земјоделство, шумарство и водостопанство на Р.С.Македонија**

Резултатите добиени за период 2001 – 2008 година и периодот од 2009 -2015 година, покажуваат дека производството на тутун по единица површина е зголемено за 40% (1.538/1.097), додека производството по кооперант има минимално зголемување од 3% (702/684). Сепак, ова покажува дека има повеќе регистрирани кооперанти во однос на добиеното зголемено количество по хектар.

Структурата на ориенталскиот тутун по сорти за 2015 година е следнава:

**Табела 4. Сортна структура на откупен тутун во 2015 година во тони**

|  |  |  |
| --- | --- | --- |
| **Тип на тутун** | **Откупен тутун** | **Проценти** |
| Прилеп - 66 | 16.684 | 88,3 |
| Јака | 2.150 | 11,3 |
| Басмак | 77 | 0,4 |
| Вкупно | 18.911 | 100 |

**Извор:Министерство за земјоделство, шумарство и водостопанство на Р.С.Македонија**

Од производството на суров тутун во Македонија во 2015 година, 88,3% е на сортата П-66, на Јака 11,3 % и на Басмак 0,4 % кој иако е со најголема откупна цена е на маргините. Наредните години овој процент е променет, односно тутунот П-66 е застапен со 98 % и Јака со 2%.

**Табела 5. Број на склучени договори, засадена површина под тутун, производство во тони, добиен принос кг/ха ( 2016-2023 )**

|  |  |  |  |  |
| --- | --- | --- | --- | --- |
| **Година** | **Број на склучени договори** | **Засадени површини под тутун** | **Производство во тони (t)** | **Принос (kg/ha)** |
| **2016** | 27.380 | 16.379 | 25.443 | 1.553 |
| **2017** | 29.132 | 15.961 | 22.885 | 1.434 |
| **2018** | 34.104 | 16.582 | 25.547 | 1.541 |
| **2019** | 24.854 | 16.719 | 26.234 | 1.569 |
| **2020** | 29.531 | 16.592 | 26.112 | 1.574 |
| **2021** | 27.712 | 15.457 | 24.329 | 1.574 |
| **2022** | 29.653 | 13.237 | 20.880 | 1.577 |
| **2023** | 30.610 | 13.321 | 14.412 | 1.082 |

Извор: Државен завод за статистика на Р.С.Македонија (<https://www.stat.gov.mk/>)

Податоците од табелата јасно укажуваат на фактот дека бројот на индивидуални тутунопроизводители (склучени договори), како и засадените површини, со текот на годините се намалуваат, но произведените количини се релативно стабилни како резултат на користењето на здрав семенски материјал, современа механизација, правилен менаџерски пристап при организирањето и реализирањето на процесот на производство и примена на Добри агрикултурни практики ( ГАП ). Тоа придонесува остварениот принос на кг/ха да бележи постојано зголемување, што секако претставува посебен стимул за тутунопроизводителите. Всушност, со правилна политика на субвенционирање и стимулирање, како и со оддржување на релативно прифатливи цени при откуп, производството на тутун и понатаму ќе се одржува на едно стабилно ниво, со добри можности во иднина и да се зголемува. Ова е особено важно затоа што досегашните анализи покажуваат дека не постои алтернативна култура која би апсорбирала толку многу работна сила и би имала такво економско влијание како тутунот, како од аспект на тутунопроизводителите така и од аспект на државата како целина.

**Заклучок**

Врз основа на претходно наведените анализи и истражување кои одат во прилог на фактот дека Република Северна Макаедонија е најповолна земја за производство на ориенталски тутун, можат да се донесат следниве заклучни согледувања:

1. Гледано во перспектива, производството на тутун со извесни осцилации имаа стабилен тренд на движење, со благи нагорни трендови во светското производство, при што тие трендови мора да ги следи и нашата држава и да се приспособува кон нив. Идината на тутунопроизводството најмногу ќе зависи од добрата аграрна и извозна политика, но и од добрата политика на субвенционирање од државата, сѐ со цел да се поттикне и да се насочи младото работоспособно население кон производството на тутун, во кое ќе гледа не само можност за егзистенција туку и простор за развој, проширување и, секако, остварување профит. Во таа насока, мотивацијата и лидерството се неопходна алка во низата други поврзани активности за остварување на претприемачкиот дух кај младите кои се иднината на нашата држава. Ако се користат сите мерки кои континуирано се нудат од европските комисии за заштита и унапредување на земјоделството, вклучувајќи ги и ИПАРД-фондовите, во голема мера ќе се придвижи развојниот тек на тутунопроизводството во нашата земја.
2. Во Македонија, засадените површини по хектар се намалуваат со текот на годините, но производството и приносот на килограми по хектар речиси се двојно зголемени како резултат на користењето на современа механизација во процесот на производство, но и поради сѐ поголемата едуцираност и надградување на знаењата на тутунопроизводителите во овој домен, кои сѐ повеќе се организираат во поголеми семејни бизниси кои остваруваат поголем профит, но, секако, и поради поддршката и субвенциите кои ги добиваат од државата. Во овој контекст може да се кажи дека производството на тутун во Македонија ги следи светските текови, каде што, исто така, има зголемување на приносот, така што нашата земја постепено се приближува кон светскиот просек од 1.800 kg/ha.
3. Долгорочна иднина на тутунопроизводството може да се овозможи само со квалитетна производствена политика, правилно инвестирање, поттикнување на вработеноста, на мотивираноста, зголемување на капиталот, правилна политика на цени, стимулирачка субвенциска политика, едукација и совети од стручни лица и правилна пазарна политика.

**Conclusion**

Based on the aforementioned analyzes and research, which support the fact that the Republic of North Macedonia is the most favorable country for the production of oriental tobacco, the following conclusions can be made:

1. Seen in perspective, tobacco production with certain oscillations had a stable movement trend, with slight upward trends in world production, and our country must follow these trends and adapt to them. The future of tobacco production will mostly depend on a good agricultural and export policy, but also on a good subsidy policy from the state, all with the aim of encouraging and directing the young able-bodied population to tobacco production, in which they will see not only an opportunity for livelihood but also space for development, expansion and, of course, making a profit. In that direction, motivation and leadership are a necessary link in a series of other related activities for realizing the entrepreneurial spirit among young people who are the future of our country. If all the measures continuously offered by the European commissions for the protection and promotion of agriculture, including the IPARD funds, are used, the development course of tobacco production in our country will be greatly advanced.

2. In Macedonia, the planted areas per hectare have decreased over the years, but the production and the yield of kilograms per hectare have almost doubled as a result of the use of modern mechanization in the production process, but also due to the increasing education and upgrading of knowledge of the tobacco producers in this domain, who are increasingly organized into larger family businesses that make more profit, but, of course, also because of the support and subsidies they receive from the state. In this context, it can be said that the production of tobacco in Macedonia follows world trends, where there is also an increase in yield, so that our country is gradually approaching the world average of 1,800 kg/ha.

3. The long-term future of tobacco production can only be made possible with a quality production policy, proper investment, encouraging employment, motivation, capital increase, correct price policy, stimulating subsidy policy, education and advice from experts and correct market policy.

**Користена литература**

Љубен Попоски, (2012), Производната цена на тутунот сложен фактор во економијата на производителот, Друштво за наука и уметност - Прилеп

Љубен Попоски, (2014), Тутунски комбинат - подем и пад, Друштво за наука и уметност -Прилеп

Министерство за земјоделство, шумарство и водостопанство на Р.С.Македонија (Извештаи 2015 – 2023 година)

Здружение на тутунопроизводители на Р.С.Македонија

Државен завод за статистика на Р.С.Македонија ( Макстат база 2015 – 2023 година )